**ROMÂNIA (**nu produce efecte juridice)\*

**JUDEŢUL MUREŞ**

**MUNICIPIUL TÎRGU MUREŞ PRIMAR,**

**Administraţia Domeniului Public Dr. Dorin Florea**

**Biroul juridic, exproprieri, întabulări şi demolări**

**Nr. 16463/1785/23.03.2017**

**EXPUNERE DE MOTIVE**

**privind modificarea art.1 din Hotărârea de Consiliu Local nr. 27 din 26.01.2017**

**privind înregistrarea vehiculelor pentru care nu există obligativitatea înmatriculării**

 Prin adresa nr.1152/1853/SVI din 17.03 2017, Instituţia Prefectului- Judeţul Mureş, referitor la HCL nr.27 din 26/01/2017, ne sesizează faptul că în art.1 există neconcordanţă între titlu actului administrativ( în care se indică ,, Modificarea şi completarea ” HCL nr. 124/29/03/2007) şi art.1 al hotărârii ( prin care se reglementează doar modificarea ).

 Faţă de cele arătate, Instituţia Prefectului solicită Consiliului Local al Municipiului Tîrgu Mureş reanalizarea Hotărârii nr. 27/26.01.2017, în sensul modificării articolului 1 şi clarificării neconcordanţei menţionate.

 Având în vedere cele prezentate, propunem modificarea şi completarea prevederilor art.1 al Hotărârii de Consiliul Local nr.27 din 26.01.2017 conform proiectului de hotărâre alăturat.

 **Aviz favorabil al Şef STRISCT**

 **Administraţiei Domeniului Public Szekely Laszlo**

 **Ing. Florian Moldovan**

 Întocmit

 cj.Roxana Codarcea

 \*Actele administrative sunt hotărârile de Consiliu Local care intră în vigoare şi produce efecte juridice după îndeplinirea condiţiilor prevăzute de art. 45-49 din Legea nr. 215/2001

**ROMÂNIA**

**JUDEŢUL MUREŞ**

**CONSILIUL LOCAL MUNICIPAL TÎRGU MUREŞ**

 **Proiect** (nu produce efecte juridice)\*

 **PRIMAR Dr. Dorin Florea**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_ 2017**

**privind modificarea art.1 din Hotărârea de Consiliu Local nr. 27 din 26.01.2017**

**privind înregistrarea vehiculelor pentru care nu există obligativitatea înmatriculării**

Văzând expunerea de motive a Primarului Municipiului nr.16463/1785/23.03.2017, prezentată de Administraţia Domeniului Public- Serviciul de coordonare a trasportului public rutier, privind aprobarea completărilor şi modificărilor referitoare la înregistrarea vehiculelor pentru care există obligativitatea înmatriculării,

 Având în vedere prevederile Ordonanţei de Urgenţă nr.195 din 12.12.2002, privind circulatia pe drumurile publice, aprobată cu modificări şi completări prin Legea nr.49 din 08.03.2006, modificată şi completată prin O.U.G. nr. 63/2006, prevederile H.G. nr. 1391/04.10.2006 pentru aprobarea Regulamentului de aplicare O.U.G. nr.195/2002 privind circulaţia pe drumurile publice şi prevederile Ordinului Ministerului Administraţiei şi Internelor nr.1501 din 13.11.2006.

 În temeiul art. 36, alin. (1), art. 45 alin. (1) şi art. 115, alin. (1), lit. b din Legea nr. 215/2001 privind administraţia public locală, republicată,

**H o t ă r ă ş t e:**

 Art.1 Se aprobă modificarea articolului 1 al Hotărârii de Consiliul Local nr. 27din 26.01.2017, care va avea următorul cuprins:

 **,, Mopedele, maşinile şi utilajele autopropulsante utilizate în lucrări de construcţii, agricole, forestiere, precum şi tractoarele care nu se supun înmatriculării, ale căror proprietari au domiciliul, reşedinţa ori sediul în Tîrgu Mureş, se înregistrează la Primăria Tîrgu Mureş.”**

 Art.2 Restul dispoziţiilor din Hotărârea Consiliului Local Municipal nr.27din 26.01.2017 rămân valabile.

 Art.3 Cu aducerea la îndeplinire a prevederilor prezentei hotărâri, se încredinţează Executivul Municipiului Tîrgu Mureş prin Administraţia Domeniului Public .

Art. 4. În conformitate cu prevederile art. 19, alin. (1), lit. e din Legea nr. 340/2004, republicată privind prefectul şi instituţia prefectului şi art. 3, alin. (1) din Legea nr. 554/2004 privind legea contenciosului administrativ, prezenta hotărâre se înaintează Prefectului Judeţului Mureş pentru exercitarea controlului de legalitate.

**Viză de legalitate**

 **Secretarul Municipiului Tîrgu Mureş**

 **jrs.Szövérfi Vasile**

 \*Actele administrative sunt hotărârile de Consiliu Local care intră în vigoare şi produce efecte juridice după îndeplinirea condiţiilor

 prevăzute de art. 45-49 din Legea nr. 215/2001 R